CELEX: 62017CN0607
Language: ro
Date: 2017-10-24 00:00:00
Title: Cauza C-607/17: Cerere de decizie preliminară introdusă de Högsta förvaltningsdomstolen (Suedia) la 24 octombrie 2017 – Skatteverket/Memira Holding AB

8.1.2018   
            
            
               RO
            
            
               Jurnalul Oficial al Uniunii Europene
            
            
               C 5/23
            
         Cerere de decizie preliminară introdusă de Högsta förvaltningsdomstolen (Suedia) la 24 octombrie 2017 – Skatteverket/Memira Holding AB
   (Cauza C-607/17)
   (2018/C 005/31)
   Limba de procedură: suedeza
   
      Instanța de trimitere
   
   Högsta förvaltningsdomstolen
   
      Părțile din procedura principală
   
   
      Reclamantă și pârâtă: Skatteverket
   
      Pârâtă și reclamantă: Memira Holding AB
   
      Întrebările preliminare
   
   
               1)
            
            
               Atunci când se apreciază dacă pierderile unei filiale dintr-un alt stat membru sunt definitive în sensul jurisprudenței care rezultă printre altele din Hotărârea A (C-123/11, EU:C:2013:84) – astfel încât societatea-mamă să poată deduce pierderile respective în temeiul articolului 49 TFUE – trebuie să se țină cont de restricția, prevăzută de legislația din statul în care este stabilită filiala, privind posibilitatea deducerii pierderilor de către alte entități decât cea care le-a suferit ea însăși?
            
         
               2)
            
            
               În cazul în care trebuie să se țină cont de o restricție cum este cea menționată în prima întrebare, este necesar să fie luat în considerare aspectul dacă, în speță, în statul în care este stabilită filiala există în mod efectiv o altă entitate care ar fi putut să deducă pierderile dacă o astfel de deducere ar fi fost posibilă acolo?